Държавен вестник, бр. 31, 2006 г., стр. 35

Б Р О Й  31
Д Ъ Р Ж А В Е Н   В Е С Т Н И К
С Т Р .  35
„Изолация“ (кат. 9) се използва по отношение съставните части на ракетен двигател, т.е. кожуха, соплата/дюзите,
входните отвори, преградите на кожуха, и включва вулканизиран или полувулканизиран смесен плосък гумен материал,
съдържащ изолиращи или огнеупорни материали. Той може също да бъде оформен като снемащи напрежението
резервоари или клапи.
„Взаимносвързани радиолокацинни сензори“ (кат. 6) означава, че два или повече радиолокационни сензори са
взаимносвързани, когато обменят взаимно данни в реално време.
„Вътрешна облицовка“ (кат. 9) е подходяща за свързваща вътрешна повърхност между твърдото гориво и кожуха или
изолиращата облицовка. Обикновено това е течна дисперсия от огнеупорни или изолиращи материали на полимерна
основа, напр. напълнен с въглерод прекратен хидроксил полибутадиен (ПХПБ/HTPB) или друг полимер с добавени
вулканизиращи елементи, разпрашени или разтрошени по вътрешността на кожуха.
„Вътрешен магнитен градиометър“ (кат. 6) е единичен чувствителен елемент за определяне на градиента на магнитното
поле и свързаната с него електроника, изходните данни на който са мярка за градиента на магнитното поле.
ВАЖНО. Виж също „магнитен градиометър“.
„Изолирани живи култури“ (кат. 1) включват живи култури в латентна форма и като изсушени препарати.
„Изостатични преси“ (кат. 2) означава оборудване, което създава налягане  в затворено пространство чрез различни
среди (газ, течности, твърди частици и др.) за създаване на равномерно налягане във всички посоки на затвореното
пространство  върху заготовката или материала.
„Лазер“ (кат. 0, 2, 3, 5, 6, 7, 8, 9, CO 5, CO19) е съвкупност от компоненти, която генерира както пространствено, така
и временно кохерентна светлина, усилваща се чрез стимулирано излъчване на лъчиста енергия.
ВАЖНО.
Виж също:
„Химически лазер“;
„Лазер с модулиран Q фактор“;
„Свръхмощен лазер“;
„Лазер с предаване енергията на възбуждане“.
„Летателни апарати, по-леки от въздуха“ (СО 10) означава балони или въздушни кораби, които използват за издигането
си  горещ въздух или  газове, по-леки от въздуха, като хелий или водород.
„Линейност“ (кат. 2) (обикновено измервано чрез нелинейност) означава максималното отклонение на реалната
характеристика (средното от най-високите и най-ниските стойности), положителни или отрицателни, по отношение
на права линия, която е разположена така, че да изравнява и свежда до минимум отклоненията.
„Локална мрежа“ (кат. 4) е система за обмен на данни, която има всички изброени по-долу характеристики:
a.
Позволява на произволен брой „устройства за данни“ да се свързват пряко едно с друго; и
b.
Ограничава се с умерен по размери географски обхват (напр. офисна сграда, завод, университетско градче,
склад).
ВАЖНО.
„Устройство за данни“ означава оборудване, способно да предава или приема поредици от цифрова
информация.
„Магнитни градиометри“ (кат. 6) са инструменти, проектирани да откриват пространственото отклонение на магнитни
полета с източници, външни за инструмента. Те се състоят от множество „магнитометри“ и свързаната с тях електроника,
изходните данни на която са мярка за градиента на магнитното поле.
ВАЖНО.
Виж също „Вътрешен магнитен градиометър“.
„Магнитометри“ (кат. 6) са инструменти, проектирани да откриват магнитни полета с външни за инструмента източници.
Те се състоят от единичен чувствителен елемент за откриване на магнитно поле и свързаната с него електроника,
изходните данни на която са мярка за магнитното поле.
„Основна памет“ (кат. 4) означава  паметта, съдържаща данни или команди за бърз достъп от централния процесор.
Състои се от вътрешна (оперативна) памет на „цифровия компютър“ и всякакви негови йерархически разширения
от типа на кеш памет или разширена памет с непоследователен достъп.
„Материали, устойчиви на корозия от UF6“ (кат. 0) могат да бъдат мед, неръждаема стомана, алуминий, алуминиев
оксид, алуминиеви сплави, никел или сплави, съдържащи 60 или повече тегловни проценти никел и устойчиви на UF6
обработени с флуор въглеводородни полимери, в зависимост от процеса на отделяне.
„Матрица“ (кат. 1, 2, 8, 9) означава практически непрекъсната фаза, която запълва пространството между частиците,
ресните или влакната.
„Грешка при измерването“ (кат. 2) е характерният параметър, който определя в какъв диапазон около изходната
стойност се намира истинската стойност на измерваната променлива с равнище на сигурност от 95 %. Той включва
некоригираните системни отклонения, некоригираните увличания и случайните отклонения (виж ISO 10360-2 или
VDI/VDE 2617).
„Механично сплавяване“ (кат. 1) означава процес на сплавяване, получаващ се от свързването, раздробяването и
повторното свързване на елементарни и основни сплави на прах чрез механично въздействие. В сплавта могат да се
въвеждат неметални частици чрез прибавяне на съответните прахове.
„Извличане от стопилка“ (кат. 1) означава процес за „бързо кристализиране“ и изваждане на лентообразен продукт
чрез вкарване на сегмент с малка дължина от въртящ се изстуден блок във вана с разтопена метална сплав.
ВАЖНО.
„Бързо кристализиране“: втвърдяване на разтопен материал при скорост на охлаждане, по-голяма от
1000 K/s.
„Дълбоко изтегляне на стопилка“ (кат. 1) означава процес на „бързо кристализиране“ на струя от разтопен метал,
падаща върху въртящ се изстуден блок, при което се образува люспест лентообразен или прътообразен продукт.